OpenLLM-France/wikimedia huggingface dataset:
# Dai Sheng

Dai Sheng (xinès tradicional: 戴聖, xinès simplificat: 戴圣, pinyin: Dài Shèng), també conegut com a Xiao Dai, (xinès tradicional: 小戴, xinès simplificat: 小戴, pinyin: Xiao Dài, literalment 'Petit Dai'), dates de naixement i mort desconegudes, va ser un Estudiós de Rituals de l'Emperador Xuan de la Dinastia Han Occidental. Va ser fill de Dai Ren (戴仁) i el germà menor de Dai De. Nadiu de Liang (avui en dia Shangqiu, Henan) i un fundador de la Jinwen Jingxue (今文经学, Escola de Confucianisme) de la Dinastia Han Occidental.
Ell va ajudar a compilar el Llibre dels Ritus (礼记), reduint els 85 llibres de la versió de Dai De a 46. A aquests van ser afegits tres llibres, donant els 49 que han arribat fins als nostres dies. La versió de Dai Sheng és també coneguda com a 小戴礼记.

## Referències

* ↑ «Prefaci». A: Müller, Max. The Sacred Books of China (en anglès). Trad. de James Legge. 3. Oxford: Clarendon Press, 1879, p. xvii–xix (The Sacred Books of the East) [Consulta: 31 maig 2011].
# SaX

* No s'ha de confondre amb SAX.
Sax és un programa per a la configuració de l'entorn de finestres XWindow desenvolupat per SuSE Linux que treballa juntament amb YaST.
Permet configuar una llarga llista de maquinari relacionat amb els entorns gràfics, pantalles, pantalles tàctils, ratolíns, teclats, targetes gràfiques, se sense dubte el programa de configuració de l'entorn XFree més potent que hi ha.
Entre les seves millors característiques, està el suport multimonitor i l'habilitació de forma comuna de l'acceleració 3D.
# Dajabón

Dajabón és un municipi i capital de la província de Dajabón en la República Dominicana. Està localitzat en la frontera amb Haití, al nord de la Cordillera Central. Va ser fundada entre 1771 i 1776 però fou aviat abandonada durant la Guerra d'Independència. Va ser ocupada un altre cop poc després de la Guerra de Restauració, el 1865. Entre el 1822 i 1844 d'ocupació haitiana, la ciutat fou oficialment anomenada en francès Dahabon.
Dajabón està localitzada en el riu Dajabón, també conegut com el riu Massacre a causa d'un incident que va tenir lloc el 1728 on 30 Bucaners francesos van morir atacats pels colons espanyols. El 1690 es va produir una batalla entre espanyols i francesos, on el governador de la colònia francesa, Cussy, va morir en la Batalla del Sabana Real de la Limonada, prop de Limonade al nord de Haití. El pont a través del riu connecta Dajabón amb la ciutat haitiana d'Ouanaminthe. Cada dilluns i divendres, els haitians poden temporalment travessar el pont per vendre els seus béns.

## Referències

* ↑ «Massacre River». Haiti Observer. [Consulta: 8 maig 2017].
* ↑ «Gobernadores de la Isla de Santo Domingo (see page 375 for information on the battle of the Sabana Real de la Limonada in 1690)». Arxivat de l'original el 2014-02-10. [Consulta: 27 juny 2014].

## Enllaços externs

* Dajabon, Encyclopædia Britannica
# Cultus decisus

Cultus decisus és una espècie d'insecte plecòpter pertanyent a la família dels perlòdids. En el seu estadi immadur és aquàtic i viu a l'aigua dolça, mentre que com a adult és terrestre i volador. Es troba a Nord-amèrica: el Canadà (Nova Brunswick i Ontario) i els Estats Units (Alabama, Michigan, Delaware, Nova York, Geòrgia, Maryland, Mississipi, Carolina del Nord, Pennsilvània, Carolina del Sud, Tennessee, Virgínia i Virgínia Occidental).

## Subespècies

* Cultus decisus decisus (Walker, 1852). Es troba a l'oest del Canadà (Nova Brunswick i Ontario) i el nord-est dels Estats Units (Michigan, Nova York, Maine i Pennsilvània).
* Cultus decisus isolatus (Banks, 1920). Es troba al sud-est dels Estats Units (el nord de Geòrgia, l'oest de Carolina del Nord i el sud de Virgínia).

## Referències

* ↑ Ricker, 1952. Ind.Univ.Pub.Sci.Ser. 18:95.
* ↑ uBio (anglès)
* ↑ Walker, 1852. Catalogue of the specimens of neuropterous insects in the collection of the British Museum 1:170. «Enllaç».
* 1 2 3 4 Catalogue of Life (anglès)
* ↑ uBio (anglès)
* ↑ The Taxonomicon (anglès)
* ↑ Plecoptera Species File (Version 1.1/4.0) (anglès)
* ↑ GBIF (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlodidae Species Listing (anglès)
* ↑ Stoneflies of Michigan (anglès)
* ↑ Stoneflies of Mecosta County, Michigan (anglès)
* ↑ Stoneflies of Maine (anglès)
* ↑ Stoneflies of Pennsylvania (anglès)
* ↑ Stoneflies of Georgia (anglès)
* ↑ Stoneflies of North Carolina (anglès)
* ↑ Stoneflies of Madison County, North Carolina (anglès)
* ↑ Stoneflies of Montgomery County, Virginia (anglès)

## Bibliografia

* Hagen, 1861. Smith. Misc. Coll. 30. «Synopsis of the neuroptera of North America. With a list of the South American species. Prepared for the Smithsonian institution : Hagen, Hermann August, 1817-1893 : Free Download & Streaming : Internet Archive».
* Banks, 1907. Canad. Ent. 39(10):13. «The Canadian entomologist : Entomological Society of Canada (1863-1871) : Free Download & Streaming : Internet Archive».
* Klapálek, 1912. Coll. Zool. Selys. 4(1):61.
* Ricker, 1938. Royal Canadian Institute Transactions 22:141.
* Ricker, 1952. Ind.Univ.Pub.Sci.Ser. 18:97.
* Illies, 1966. Das Tierreich 82:356.
* Zwick, P., 1973. Das Tierreich 94:226.
* Stark, Szczytko & Kondratieff, 1988. The Cultus decisus complex of eastern North America (Plecoptera: Perlodidae). Proc. Entomol. Soc. Wash. 90(1):91-96.
* Myers & Kondratieff, 2009. Entomologica Americana 115(2):109-114.

## Enllaços externs

* Troutnut.com (anglès)
# Dalton (Massachusetts)

Dalton és una població dels Estats Units a l'estat de Massachusetts. Segons el cens del 2000 tenia 6.892 habitants.

## Demografia

Segons el cens del 2000, Dalton tenia 6.892 habitants, 2.712 habitatges, i 1.857 famílies. La densitat de població era de 122 habitants per km².
Dels 2.712 habitatges en un 32,2% hi vivien nens de menys de 18 anys, en un 54,5% hi vivien parelles casades, en un 10,9% dones solteres, i en un 31,5% no eren unitats familiars. En el 26,9% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,8% tenia menys de 18 anys, un 6,1% entre 18 i 24, un 26,2% entre 25 i 44, un 25,2% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 85,5 homes.
La renda mediana per habitatge era de 47.891 $ i la renda mediana per família de 59.717$. Els homes tenien una renda mediana de 41.379 $ mentre que les dones 28.885$. La renda per capita de la població era de 23.634$. Entorn de l'1,2% de les famílies i el 2,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dalton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Dalton». American Fact Finder. Oficina del Cens dels Estats Units, 12-01-2010.
# Sacrofano

Sacrofano és un comune (municipi) de la ciutat metropolitana de Roma, a la regió italiana del Laci, situat uns 25 km al nord de Roma. L'1 de gener de 2018 tenia 7.799 habitants.
Sacrofano limita amb els municipis de Campagnano di Roma, Castelnuovo di Porto, Formello, Magliano Romano, Riano i Roma.

## Història

Originalment formava part del territori de la ciutat etrusca de Veii. Posteriorment s'hi van edificar nombroses vil·les romanes, que van ser abandonades durant els segles V-VI. Es menciona per primera vegada un fundus scrofanum el 780. Aquí es va construir un castell probablement als segles X-XI; al segle xiii era possessió dels Prefetti di Vico, i més tard dels Savelli i dels Orsini, que ho van adquirir sota el regnat del Papa Gregori XI (1370–1377) i que, a part d'una curta conquesta per Cesare Borgia (1503–1516), van conservar Sacrofano durant gairebé tres segles: el 1560 va ser inclòs al Ducat de Bracciano. El 1662 els Orsini van cedir Sacrofano a la família Chigi.

## Llocs d'interès

* La Rocca (castell).
* Església de San Giovanni Battista, del segle xii i restaurada al segle xv. Té un campanar de tuf del segle xiv. L'església té un pla irregular, d'una sola nau. L'altar de 1515, en marbres policromats, alberga la relíquia de Sant Justí el Màrtir.

## Referències

* ↑ «Resident population on 1st January 2018» (en anglès). ISTAT. [Consulta: 15 abril 2019].

## Enllaços externs

* Sacrofano - Lloc web oficial (italià)
# Saint-Aubin-des-Landes

Saint-Aubin-des-Landes (en bretó Sant-Albin-al-Lann) és un municipi francès, situat a la regió de Bretanya, al departament d'Ille i Vilaine. L'any 2006 tenia 905 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 503 | 506 | 515 | 636 | 723 | 871 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Yves Gérard | |
| 2008- | Janine Godeloup | |
# Daniel Agger

Daniel Munthe Agger (nascut a Hvidovre, el 12 de desembre del 1984), és un futbolista danès que va jugar al Liverpool de defensa central. Agger també va jugar i ser capità de la selecció de Dinamarca des del 2005. Va jugar els seus últims anys de la carrera al Brondby IF, club on va debutar i va finalitzar la seva carrera. En el seu moment va sonar per la cúpula del Barça i actualment és dedica a fundacions solidaries.
Agger és sens dubte un dels grans centrals del segle xxi, que quedarà a la història d'Europa, de Dinamarca i especialment del Liverpool CF.

## Palmarès
### Brøndby

* 1 Lliga danesa: 2004-05.
* 1 Copa danesa: 2004-05.

### Liverpool

* 1 Copa de la lliga anglesa: 2011-12.
* 1 Community Shield: 2006.

## Enllaços externs

* Perfil de Daniel Agger al web del Liverpool (anglès)
* Daniel Agger a FootballDatabase (anglès)
Daniel Agger - Plantilles de navegació :
Selecció de futbol de Dinamarca – Copa del Món de futbol 2010
1 Sørensen •
2 C. Poulsen •
3 Kjær •
4 Agger •
5 Kvist •
6 L. Jacobsen •
7 Jensen •
8 Grønkjær •
9 Tomasson •
10 Jørgensen •
11 Bendtner •
12 Kahlenberg •
13 Krøldrup •
14 J. Poulsen •
15 S. Poulsen •
16 Andersen •
17 Beckmann •
18 Larsen •
19 Rommedahl •
20 Enevoldsen •
21 Eriksen •
22 Christiansen •
23 Mtiliga •
Seleccionador: Olsen
Selecció de futbol de Dinamarca – Eurocopa 2012
1 Andersen •
2 C. Poulsen •
3 Kjær •
4 Agger •
5 S. Poulsen •
6 L. Jacobsen •
7 Kvist •
8 Eriksen •
9 Krohn-Dehli •
10 Rommedahl •
11 Bendtner •
12 Bjelland •
13 Okore •
14 Schöne •
15 Silberbauer •
16 Lindegaard •
17 Pedersen •
18 Wass •
19 J. Poulsen •
20 Kahlenberg •
21 Zimling •
22 Schmeichel •
23 Mikkelsen •
Seleccionador: Olsen :
# Réguiny

Réguiny (en bretó Regini) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.699 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.552 | 1.638 | 1.739 | 1.695 | 1.490 | 1.530 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean Launay | |
# DMF

DMF té els següents significats:
* Medicina: Drug Master File
* Química: Dimetilformamida
# Salça

Salça o Domates salçası és tomàquet en pasta, o més aviat concentrat de tomàquet en la cuina i llengua turques i té una vasta àrea d'ús en la gastronomia de Turquia.
Cal destacar que Turquia és el tercer productor de tomàquets al món i es troba entre els principals països exportadors de concentrat.

## Consum i varietats

La salça turca és diferent del puré de tomàquet, és molt concentrada i sempre salada. A la cuina turca la salça es fa servir en gairebé tots els plats calents i per a fer "domates sos" (salsa de tomàquet) a l'hivern, ja que a l'estiu generalment hom prefereix els tomàquets per a fer aquesta salsa. Com que la salça és salada, moltes vegades no cal afegir sal, o bé se n'afegeix molt poca durant l'elaboració de les menges que en porten.
Quan es fa amb pebrots vermells la salça s'anomena biber salçası i és d'ús molt comú a la cuina de les regions al sud de Turquia. Generalment es fa amb pebrots sense picant però també existeix la versió picant.

## Referències

* ↑ Ep Heuvelink. Tomatoes. CABI, 1 gener 2005, p. 9–. ISBN 978-1-84593-149-0.
* ↑ American Society for Horticultural Science; Empresa Pernambucana de Pesquisa Agropecuária First International Symposium on Tropical Tomato Diseases. ASHS Press, 1997. ISBN 978-0-9615027-5-1.
# Rostock

Rostock és una ciutat del nord d'Alemanya. El barri de Warnemünde, 12 quilòmetres més al nord, ja es troba directament a la costa de la mar Bàltica. La ciutat fou fundada el 1218 i va formar part de la Lliga Hanseàtica de Ciutats, juntament amb altres ciutats com ara Hamburg o Bremen.
Rostock segueix 20 quilòmetres la riba del riu Warnow fins a la seva desembocadura a la costa del mar Bàltic (al barri de Warnemünde), però gran part de la ciutat està situada a la part occidental del riu. A la part oriental s'hi troben mostres d'una indústria creixent.
Rostock és avui en dia, amb gairebé 200.000 habitants, la ciutat més gran de l'estat federal de Mecklemburg-Pomerània Occidental (Mecklenburg-Vorpommern), i té el segon port més gran de la costa del mar Bàltic, darrere del de Lübeck. Des del punt de vista cultural i econòmic, es considera la ciutat més important de l'estat. La Universitat de Rostock, fundada el 1419, és considerada la més antiga de l'Europa del Nord.
En l'economia de la ciutat, a més de la construcció de vaixells i el transport marítim, dominen el turisme i el sector dels serveis, amb la Universitat de Rostock com l'empresa que hi proporciona més llocs de treball.

## Fills predilectes

* Joachim Gauck, (nascut 1940), 11è President Federal de la República Federal d'Alemanya, pastor de l'Església evangèlica alemanya, polític sense partit i assagista.
* Albrecht Kossel (1853-1927) metge i bioquímic, Premi Nobel de Medicina o Fisiologia de l'any 1910.

## Escut

Rostock ha tingut al llarg de la seva història tres escuts i banderes oficials diferents. L'escut actual prové de l'any 1367 i la bandera, que copia el símbol de l'escut, de l'any 1936. A més a més, en el temps de la lliga hanseàtica de ciutats, els vaixells també duien la seva pròpia bandera, amb els colors vermell-blanc-vermell.

## Referències

* ↑ «Rostock». Gran Enciclopèdia Catalana. Barcelona: Grup Enciclopèdia Catalana.
# Rostov

* Per a altres significats, vegeu «Rostov del Don».
Rostov -Ростов (rus)- és una de les ciutats més antigues de Rússia i un dels centres turístics de l'Anell d'Or. Se situa a la riba del llac Nero, a l'óblast de Iaroslavl, a 202 km al nord-est de Moscou. Tenia una població de 34.141 habitants segons el cens del 2002.
Tot i que el nom oficial de la ciutat és Rostov, és més coneguda entre els russos com a Rostov Veliki (Ростов Великий), és a dir 'Rostov el Gran', nom que s'utilitza per distingir-la de Rostov del Don, que actualment és una ciutat molt més gran. Fins i tot l'estació de tren s'anomena Rostov Iaroslavski, a causa de la seva situació a l'óblast de Iaroslavl.
Esmentada per primera vegada l'any 862 com a localitat d'importància, cap al segle xiii va esdevenir la capital d'un dels principats russos més rellevants. Fou incorporada al Gran ducat de Moscou el 1474. Se li atorga el títol de ciutat el 1777. És cèlebre pels seus esmalts.
Sempre ha estat un centre eclesiàstic important, seu d'un bisbat (el 988), un arquebisbat (el segle xiv) i un bisbat metropolità (el segle xvi); la seu metropolitana de Rostov fou traslladada a Iaroslavl al final del segle xviii. Per aquest motiu els monuments principals de la ciutat són de tipus religiós: la catedral de la Dormició (segle xvi) i les esglésies del Salvador del Porxo (Spas na Sèniakh), de Sant Gregori, de Sant Joan i de la Resurrecció, dins l'anomenat kremlin o residència del bisbe metropolità Iona Sisóievitx (1667-1694), que inclou palaus, torres i la petita església barroca de la Mare de Déu de Smolensk. Vora el Kremlin i el llac Nero es troben també els monestirs d'Abraham (del segle xi, un dels més antics de Rússia) i el de Spasso-Iàkovlevski o Sant Jaume el Salvador (segles XVIII-XIX, neoclàssic).
# Darsgah-Jihad-o-Shahadat

Darsgah-Jihad-O-Shahadat (DJS), que vol dir "Centre per la Guerra Santa i el Martiri" ("Center for Holy War and Martyrdom") és una organització política musulmna, d'activitat violenta, de l'estat de Telangana a l'Índia, que actua a Hyderabad.
El All India Majlis-e-Ittehad-ul Muslimeen (AIMIM o MIM) dona suport obertament en alguns casos als atacs del DJS com en el cas del temple Saibaba. Hi hauria un nexe entre les dues organitzacions i el proscrit Moviment Estudiantil Islàmic de l'Índia proscrit de l'Índia (SIMI). La policia considera que organitzacions com la Darsgah Jehad-o-Shahadat (DJS) i el Tahreek Tahfooz Shaer-i-Islam (TTSI) són centres de cultiu per a la militància islàmica. Afirmen que els militants més actius en general han estat entrenats per les dues organitzacions, els DJS en les arts marcials i TTSI en accions militants. El DJS afirma que disposa de 20.000 homes i 1.200 dones actius.
La bandera de l'organització és horitzontal, el primer terç damunt verd i els altres dos terços blancs; a la part blanca hi ha dues espases creuades amb les puntes cap amunt. en vermell, i a la part de dalt entre les dues espases les lletres DJS també en vermell.

## Enllaços externs

* Activitats del grup
# Dlhoňa

Dlhoňa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1618.
# Djúpini

El Djúpini, pronunciat [ˈʤʉupɪnɪ] en feroès, és un estret de les illes Fèroe situat entre l'illa d'Eysturoy (a l'oest) i l'illa de Kalsoy (a l'est). El seu nom significa "els abismes", "les profunditats".
El Djúpini té una amplada màxima de 7 km a l'alçada del poble de Gjógv, mentre que al punt més estret no sobrepassa els 2,5 km. Té uns 15 km de longitud aproximadament, amb una profunditat màxima de 188 m.
Al nord, l'estret s'eixampla per a trobar.se directament amb l'oceà Atlàntic, mentre que pel sud limita amb l'estret de Leirvíksfjørður. A la costa d'Eysturoy, hi trobem els tres fiords de Funningsfjørður, Oyndarfjørður i Fuglafjørður, mentre que la riba de Kalsoy que dona a l'estret no hi ha cap port natural.
A l'illa d'Eysturoy hi ha nombroses poblacions situades a les aigües de l'estret, com ara Gjógv, Funningur, Elduvík, Hellur i Kambsdalur. A l'illa de Kalsoy no hi ha cap nucli de població a les ribes de l'estret.

## Referències

* ↑ «Djúpini». geoview.info. [Consulta: 9 juny 2019].
* ↑ «Djúpini». Map carta. [Consulta: 9 juny 2019].

## Vegeu també

* Llista de fiords de les Illes Fèroe.
# Daniel Louis Bonade

Daniel Louis Bonade (Ginebra, 4 d'abril de 1894 – Canes, 1 de novembre de 1976) va ser un músic i clarinetista suís.
Bonade va començar a estudiar el clarinet als 8 anys amb Ferdinand Capelle i, més endavant, amb Henri Lefebvre, alumne de Cyril Rose. El 1910, mentre estudiava amb Lefebvre, Bonade va ingressar al Conservatori de París i el 1913 amb 18 anys va guanyar el Premier Prix. En acabar la seva formació, va treballar a diversos grups de jazz i bandes clàssiques, fins que va ser contractat com a primer clarinet per l'Orquestra de Filadèlfia, aleshores sota la direcció de Leopold Stokowski. També va ser el primer clarinet de l'Orquestra de Cleveland i va fer una gira amb l'Orquestra Simfònica de la NBC. Al final de la seva vida i després de patir un atac de cor, va dedicar-se principalment a fer classes de clarinet.

## Referències

* ↑ «Principal Musicians of the Philadelphia Orchestra». Arxivat de l'original el 2020-10-07. [Consulta: 28 febrer 2022].
* ↑ «Collection: Daniel Bonade papers | Archival Collections». [Consulta: 28 febrer 2022].
* ↑ Charles P. Schmidt. "Bonade, Daniel." Grove Music Online. Oxford Music Online. Oxford University Press. Web. 6 Aug. 2013.
* ↑ «Collection: Jerry Pierce papers | Archival Collections». [Consulta: 28 febrer 2022].
# Daniel López

Daniel López és el nom dels següents personatges:
* Daniel Lopez Alcañiz, jugador de bàsquet espanyol
* Daniel López Pinedo, jugador de waterpolo català.
# Sailly-lez-Cambrai

Sailly-lez-Cambrai és un municipi francès, situat a la regió dels Alts de França, al departament del Nord. L'any 2006 tenia 463 habitants. Limita al nord amb Blécourt, a l'est amb Raillencourt-Sainte-Olle i a l'oest amb Haynecourt.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 421 | 455 | 468 | 453 | 504 | 547 | 527 | 531 | 588 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 537 | 540 | 543 | 581 | 592 | 594 | 628 | 654 | 662 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 647 | 661 | 638 | 541 | 596 | 561 | 592 | 584 | 602 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 565 | 558 | 511 | 469 | 421 | 441 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-2008 | André Delsaux | |
| 2008- | Marie-Thérèse Doigneaux | |
# Càlia

Càlia (en llatí Chalia, en grec antic Χαλία, 'Khalia') va ser una ciutat de Beòcia que menciona Teopomp de Quios. Era una ciutat independent segons el que se sap per una inscripció i probablement formava part de la Lliga Beòcia. Teopomp pensava que els habitants s'anomenaven Χάλιοι ('khalioi'), però a la inscripció s'hi llegeix ΧΑΔΕΙΔΕΙΣ. D'aquell lloc no se'n sap res més.

## Referències

* ↑ Smith, William (ed.). «Chalia». Dictionary of Greek and Roman Geography (1854). [Consulta: 26 gener 2022].